Kovina aikoina
Kansalais-veikko, sä hetkesi huomaa:
 Voimias käytä, nyt aikasi on!
 Vainoten velttoutt’ turmion tuomaa,
 Innosta rintasi saa palohon!
 Voimias käytä,
 Tehtäväs täytä. –
 Luonnonpa sääntöjä muistaos ain’:
 Vahvaksi Luojasi,
 Turvasi, suojasi
 Loi sinut, – kuntosi näyttäös vain!

 Katsopas koskenki pyörrettä vainen:
 Hyrskyin se kallion kylkeä syö: –
 Taukoomaton ollos, koskien lainen,
 Näätpä, ett’ turhoa ei ole työ!
 Vastusten vallat,
 Harmajat hallat,
 Vaikutus-voimallas poistaos pois. –
 Lampena sorjana,
 Tuulosen orjana, –
 Kenpä sen kahleissa viihtyä vois!

 Kuu kovat aiat on, hetkesi huomaa:
 Innolla tarttuos toimintahan!
 Vihdoinki voittoa töittesi tuomaa
 Kostoksi vietät sä vastustajan.
 Huolet on poissa,
 Unholan joissa,
 Luonnon jos sääntöjä muistelet ain’:
 Vahvaksi Luojasi,
 Turvasi, suojasi
 Loi sinut, – kuntosi näyttäos vain!

Vieno [C. Edv. Törmänen].

Lähde: Päijänne 1.11.1878.

C. Edv. Törmänen
Runot
Päijänne
1878